Document ID: 31992D0452

31992D0452
L 250/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 юли 1992 година
относно съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността
(92/452/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), последно изменена от Директива 90/425/ЕИО на Съвета (2), и по-специално член 8 от нея,
като има предвид, че списъкът на третите страни, от които се позволява на държавите-членки да внасят ембриони от едър рогат добитък, е определен в Решение 91/270/ЕИО на Комисията (3);
като има предвид, че понастоящем е необходимо да бъде съставен списък на одобрените екипи за събиране на ембриони във всяка трета страна въз основа на списъка, който е определен в Решение 91/270/ЕИО на Комисията;
като има предвид, че за ветеринарните служби на третите страни, включени в определения списък в Решение 91/270/ЕИО на Комисията е установено, че упражняват съответни правомощия и осъществяват необходимия контрол върху екипите за събиране на ембриони, които извършват дейности на тяхната територия и като има предвид, че същите тези ветеринарни служби са поели задължението да одобрят за събиране, преработване и съхранение на ембриони от едър рогат добитък с цел износ за Общността, само тези екипи, които напълно отговарят на изискванията на глави I и II от приложение А към Директива 89/556/ЕИО;
като има предвид, че ветеринарните служби на третите страни, включени в списъка, са поели задължението да оттеглят одобрението на екипи за събиране на ембриони, ако някое от условията, съгласно които е издадено одобрението им, не се спазва повече, като уведомяват Комисията за такива промени;
като има предвид, че компетентните ветеринарни органи на някои трети страни, включени в списъка, не са предоставили списък на одобрените екипи за събиране на ембриони, както и че може да бъде предоставена нова информация на Комисията; като има предвид, че това решение е необходимо да се преразгледа, както и да се измени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки внасят ембриони от трети страни, само ако те са били събрани, преработени и съхранени от екип за събиране на ембриони, който е включен в списъците на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 30 юли 1992 година.

Labels: 0
3
5
6